**Pokyny pre vyplnenie žiadosti žiaka o zadanie komplexnej odbornej práce**

**šk. rok 2022/2023**

 V prípade, že chce žiak 4. ročníka vykonať praktickú časť odbornej zložky maturitnej skúšky (PČOZ) formou obhajoby komplexnej odbornej práce (KOP), musí si dostatočne skoro premyslieť tému, obsahovú štruktúru a výstup práce, osloviť interného konzultanta a v stanovenom termíne podať písomnú žiadosť v papierovej aj elektronickej podobe. Postupuje pri tom nasledujúcim spôsobom:

1. Formulár žiadosti sa nachádza na školskej webovej adrese v sekcii o škole: <https://www.sps-dopravna.sk/o-skole/dokumenty-na-stiahnutie/> v podsekcií maturity.
2. Žiadosť vyplní žiak najprv v elektronickej forme (t.j. bez podpisov žiadateľa a konzultantov) a vytlačí.
3. Vyplnenú a vytlačenú žiadosť prekonzultuje žiak s odborným učiteľom, ktorý súhlasil, že bude jeho interným konzultantom počas riešenia KOP. Žiadosť podpíšu žiadateľ aj interný konzultant.
4. Interný konzultant svojím podpisom potvrdzuje súhlas s úplnosťou a správnosťou žiadosti – odsúhlasí predovšetkým stručný a výstižný názov práce, štruktúru a výstupy práce.
5. Podpísanú žiadosť odovzdá žiadateľ zástupkyni riaditeľky v kancelárii č. 47.
6. Po schválení interným konzultantom žiadateľ odošle žiadosť aj v elektronickej forme (t.j. bez podpisov žiadateľa a konzultantov) na školskú mailovú adresu: eva.sedlackova@sps-dopravna.sk ako prílohu s názvom:

Priezvisko, trieda‑KOP (napr. Roháč, III.B-KOP)

Do predmetu správy uvedie: Priezvisko, trieda-KOP.

1. Posledný termín na odovzdanie oboch žiadostí je utorok **14.06.2022**.

Poznámky:

 Ak žiak do uvedeného termínu nedokáže plnohodnotne vyplniť žiadosť alebo nezíska súhlas niektorého odborného učiteľa ako interného konzultanta, automaticky bude zaradený na konanie PČOZ formou žrebovania a riešenia témy v rámci jedného dňa v škole.

 Termíny povinných konzultácií riešiteľa s interným konzultantom, termín odovzdania KOP a termín odovzdania prezentácie na obhajobu práce budú uvedené v oficiálnom zadaní KOP.

20.5.2022

Ing. Sedláčková